CELEX: 22001D0100
Language: sk
Date: 2001-07-13 00:00:00
Title: Rozhodnutie Spoločného výboru EHP č. 100/2001 z 13. júla 2001, ktorým sa mení a dopĺňa 31. protokol k Dohode o EHP o spolupráci v špecifických oblastiach mimo rámec štyroch slobôd

Dôležité právne oznámenie

|

22001D0100

Úradný vestník L 251 , 20/09/2001 S. 0027 - 0028

		Rozhodnutie Spoločného výboru EHPč. 100/2001z 13. júla 2001,ktorým sa mení a dopĺňa 31. protokol k Dohode o EHP o spolupráci v špecifických oblastiach mimo rámec štyroch slobôdSPOLOČNÝ VÝBOR EHP,so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej články 86 až 98,keďže:(1) rozhodnutím Spoločného výboru EHP č. 84/2000 z 2. októbra 2000 [1] bol 31. protokol k dohode zmenený a doplnený;(2) štáty EHP-EZVO sa v súčasnosti podieľajú na niekoľkých programoch v oblasti verejného zdravia, ktoré skončia v rokoch 2000 a 2001, zatiaľ čo vstup do platnosti programu Európskeho spoločenstva, ktorý nasleduje po týchto programoch, je neistý;(3) je vhodné rozšíriť spoluprácu zmluvných strán dohody, aby sa zahrnulo rozhodnutie č. 521/2001/ES Európskeho parlamentu a Rady z 26. februára 2001, ktorým sa rozširujú určité akčné programy spoločenstva v oblasti verejného zdravia prijaté rozhodnutiami č. 645/96/ES, č. 646/96/ES, č. 647/96/ES, č. 102/97/ES, č. 1400/97/ES a č. 1296/1999/ES, a menia a dopĺňajú tieto rozhodnutia [2];(4) preto by sa mal 31. protokol k dohode zmeniť a doplniť, aby sa umožnilo uskutočnenie tejto rozšírenej spolupráce, pokiaľ ide o rozhodnutia č. 645/96/ES [3], č. 646/96/ES [4], č. 647/96/ES [5] a č. 102/97/ES [6] od januára 2001 a, pokiaľ ide o rozhodnutia č. 1400/97/ES [7] a č. 1296/1999/ES [8] od januára 2002 a, vo všetkých prípadoch, do 31. decembra 2002,ROZHODOL TAKTO:Článok 1Do článku 16 ods. 1 31. protokolu k dohode sa v zarážkach 1, 2, 3, 4, 5 a 8 dopĺňa tento text:", v tomto znení týchto dokumentov:— 32001 D 0521: rozhodnutie č. 521/2001/ES Európskeho parlamentu a Rady z 26. februára 2001, ktorým sa rozširujú určité akčné programy spoločenstva v oblasti verejného zdravia prijaté rozhodnutiami č. 645/96/ES, č. 646/96/ES, č. 647/96/ES, č. 102/97/ES, č. 1400/97/ES a č. 1296/1999/ES, a ktorým sa menia a dopĺňajú tieto rozhodnutia (Ú. v. ES L 79, 17.3.2001, s. 1)."Článok 2Toto rozhodnutie nadobúda účinnosť 14. júla 2001, ak Spoločnému výboru EHP [9] boli podané všetky oznámenia podľa článku 103 ods. 1 dohody.Uplatňuje sa od 1. januára 2001.Článok 3Toto rozhodnutie sa uverejní v oddieli EHP a v dodatku EHP k Úradnému vestníku Európskych spoločenstiev.V Bruseli 13. júla 2001Za Spoločný výbor EHPpredsedaE. Bull[1] Ú. v. ES L 315, 14.12.2000, s. 30.[2] Ú. v. ES L 79, 17.3.2001, s. 1.[3] Ú. v. ES L 95, 16.4.1996, s. 1.[4] Ú. v. ES L 95, 16.4.1996, s. 9.[5] Ú. v. ES L 95, 16.4.1996, s. 16.[6] Ú. v. ES L 19, 22.1.1997, s. 25.[7] Ú. v. ES L 193, 22.7.1997, s. 1.[8] Ú. v. ES L 155, 22.6.1999, s. 7.[9] Ústavné požiadavky nie sú uvedené.--------------------------------------------------